Հայաստանում մեծ խնդիր է նաեւ, որ շատ մեծ հողատերեր կան, որոնք իրենց հողերը չեն օգտագործում եւ դրա համար հարկ էլ չեն վճարում: Ֆրանսիայի ոչ մի միլիարդատեր իրեն չի կարող թույլ տալ հողեր ունենալու եւ չօգտագործելու ճոխությունը, ինչպես կան մարդիկ, որ անում են Հայաստանում: Նա հարկերի տակ կտապալվի, ստիպված կլինի անվարձահատույց տալ այդ հողերը ինչ որ մեկին, որ ազատվի հարկերից: Նորմալ չէ, երբ ֆրանսիայում մեկ հեկտար գյուղատնտեսական այգին 5000 Եվրո արժե, մեզ մոտ՝ 15000 եվրո: Մարդը, որ ուզում է զբաղվել գյուղատնտեսությամբ, գոնե 100 հեկտար հող պետք է ունենա, որ այն քիչ թե շատ եկամտաբեր լինի, դա 1.5 միլիոն եվրո գումար է կազմում: Այսինքն գնորդը սկզբից եւեթ շատ մեծ գումար պետք ներդնի այդ հողում, հետո մտածի, թե այդտեղ ինչ կուլտուրա է աճեցնելու եւ ինչպես է կազմակերպելու սպառումը: Հող գնել ցանկացողի համար այնպիսի պայմաններ պետք է ստեղծել, որ նա իր ֆինանսական միջոցները ոչ թե ներդնի հողի գնմանը, այլ սարքավորումների ու մշակաբույսերի աճեցման համար: